नियमित सप्लाई होने से गहराया पेयजल संकट
गांवकाकड़ौली सरदारा के ग्रामीणों ने मंगलवार को जन स्वास्थ्य विभाग के एक्सईएन को ज्ञापन सौंपा। इसमें उन्होंने बताया कि वे पिछले कई दिनों से पेयजल किल्लत से परेशान है। ग्रामीणों का आरोप है कि गांव में छह बोरवेल होने के बाद भी उनके यहां पेयजल किल्लत बनी हुई है। बोरवेल की सप्लाई के लिए रखी गई मोटर पिछले तीन माह से तकनीकी खामी के कारण बंद पड़ी हुई है। जिसके चलते सभी ग्रामीणों को पीने के पानी के लिए दूर-दराज में भटकना पड़ रहा है।
ऐसे में उनका अधिकतर समय पानी ढोने में ही व्यर्थ हो रहा है। जिसकी वजह से उनके अन्य कामकाज प्रभावित हो गए है। ग्रामीणों ने ज्ञापन के माध्यम से बताया कि पहले बोरवेल की सप्लाई जन स्वास्थ्य विभाग द्वारा दी जाती थी। जिससे सभी ग्रामीणों को उचित मात्रा में पेयजल मुहैया होता था, लेकिन जब से सप्लाई गांव के सरपंच के अधीन हुई है उन्हें बेहद परेशानियां हो रही है। नियमित सप्लाई होने से उनके सामने पेयजल संकट गहराने लगा है। ग्रामीणों ने एक्सईएन के समक्ष बोरवेल को फिर से जन स्वास्थ्य विभाग के अधीन करने की मांग उठाई। जिससे की उन्हें पर्याप्त मात्रा में पेयजल मुहैया हो सके। ज्ञापन देने वालो में पंच ठंडूराम, सुमन देवी, पंच ओमप्रकाश, जयनारायण, पंच सुभाष, पंच रीना देवी, विनोद कुमार पंच, कप्तान सिंह, बिजेंद्र, सुरेश कुमार, हवासिंह, विरेंद्र, मांगेराम, अशोक कुमार, पृथ्वी, राजेश, जयबीर, रामचंद्र, हीरालाल, जोगेंद्र, बाबूलाल, रामकुमार, राधेश्याम, सोमबीर, मुकेश कुमार आदि उपस्थित थे।
जनस्वास्थ्य विभाग के एक्सईएन को ज्ञापन देने जाते काकड़ौली सरदारा गांव के ग्रामीण।
पेयजल की किल्लत नहीं, कुछ ग्रामीण कर रहे हैं बदनाम: सरपंच
गांवकी सरपंच संजेश देवी ने बताया कि पेयजल की कोई किल्लत नहीं है। बोरवेल की सभी मोटरें भी सूचारू रूप से काम कर रही हैं। कुछ ग्रामीण उन्हें बेवजह बदनाम कर रहे है।
hin_Deva hin_Deva hin_Deva hin_Deva hin_Deva hin_Deva